ได้มีโอกาสมาพักที่โรงแรมดีวารี จอมเทียนบีช1คืนค่ะ ชอบมากๆเลยได้ห้องพักวิวทะเลชั้น 24 จองล่วงหน้าเป็นเดือนไว้เลยค่ะ กลัวผิดหวังเลยทำใจไว้ก่อนว่าอย่าคาดไว้สูงเกิน ปรากฎได้ห้องพักชั้นที่สูงและวิวดีมากๆๆๆ เลิฟเลย เสร็จแล้วบรรยากาศการพักก้อดีขึ้นๆๆๆ ทั้งวิวสวย และอาหารเช้าจัดว่าดีค่ะสมกับราคา

รายการอาหารเช้าค่ะ มีมุมก๋วยเตี๋ยว, มุมไส้กรอก แฮม ไข่ดาว ไข่คน, ข้าวต้มกุ๊ยและกับข้าว เช่น ผักบุ้งไฟแดง ผักกาดดอง, ข้าวต้มปลาและเครื่องปรุงรส, มุมสลัดและกิมจิ, มุมซีเรียล4ชนิด และโยเกิร์ต, มุมผลไม้, มุมขนมปังปิ้งต่างๆ ขนมปังชนิดต่างๆ อร่อยดีค่ะ มีแพนเค็ก ครัวซองค์ และอื่นๆ, มุมน้ำเต้าหู้และเครื่อง ปาท่องโก๋กับสังขยา หูยยยย มุมข้าว ข้าวผัด และ กับข้าวต่างๆ, เส้นใหญ่สดๆผัดไข่, ซุบเต้าเจี้ยว, มีน้ำผลไม้ ชาและกาแฟค่ะ

แขกมาพักเยอะมากค่ะ คนต่างชาติเยอะ คนไทยก็เยอะค่ะ ชอบที่ทางห้องอาหารดูเป็นมืออาชีพ รับมือกับแขกปริมาณเยอะและไม่วุ่นวาย ที่นั่งทานสะอาดและดูมีระดับน่านั่งค่ะ 

ชอบค่ะ โดยส่วนตัวแล้วคิดว่าคุณภาพสมกับราคา อาจจะมีบางอย่างบริการไม่ทั่วถึงเช่น ไฟเสียตรงระเบียงหรือไดร์เป่าผมเสีย ไม่ได้แจ้งไปเพราะไม่ได้ใช้ค่ะ แจ้งอีกทีตอนกลับเลยค่ะ เป็นลูกค้าที่ดีประณีประนอมได้เสมอค่ะ^_^